Diari Oficial de la Generalitat Valenciana


Sumari del DOGV 4098, del 02-10-2001 (2001/9239)

RESOLUCIÓ de 6 de juliol de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Mare de Déu dels Lliris per a fer extraccions d'òrgans i teixits de morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9239


Data del document
:   06-07-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * Alcoi
    * trasplantament d'òrgans
    * establiment hospitalari

RESOLUCIÓ de 6 de juliol de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Mare de Déu dels Lliris per a fer extraccions d'òrgans i teixits de morts. [2001/X9239]
  
Vista la sol·licitud de renovació de l'acreditació de l'Hospital Mare de Déu dels Lliris, d'Alcoi (Alacant), per a fer extraccions d'òrgans i teixits de morts.
  
Antecedents de fet
  
Primer. L'Hospital Mare de Déu dels Lliris, situat al carrer Caramanxel, s/n, d'Alcoi (Alacant), va obtenir l'acreditació per a fer extraccions d'òrgans de morts per la Resolució del director general de Planificació de l'Assistència Sanitària de la Conselleria de Sanitat de 23 de juliol de 1992.
  
Segon. Aquesta acreditació va ser renovada per una resolució del secretari general de data 20 de juny de 1996, per un període de 5 anys.
  
Tercer. El director de l'Hospital Mare de Déu dels Lliris, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació per fer extraccions d'òrgans i teixits de morts en aquest centre, per un període de cinc anys.
  
Quart. El Servei de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, informa favorablement sobre la renovació sol·licitada de l'acreditació per a fer extraccions d'òrgans i teixits de morts.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització de l'Assistència Sanitària de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon. S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a fer extraccions d'òrgans i teixits de morts de l'Hospital Mare de Déu dels Lliris, situat al carrer Caramanxel, s/n, d'Alcoi (Alacant). Aquesta acreditació serà vàlida durant un període de cinc anys, amb efecte des del 6 de juliol de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 6 de juliol de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: María Rosa Roca Castelló.